Public procurement notice: Voluntary Ex Ante Transparency Notice
Published: 2020-04-23
Buyer: De fem regioner i Danmark samt KOMBIT A/S (som indkøbscentral for alle Danmarks kommuner); se pkt. VI.3
Country: DK
Contract type: Services
Procedure: Negotiated without a prior call for competition
CPV classification: 72000000 | 72200000
Estimated value: 23000000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Indgåelse af tillæg til aftaler om drift og vedligeholdelse af it-systemet "Fællessystem for Sygesikring" (Notus-systemet), indtil ordregiver er i stand til at erstatte Notus-systemet med et eller flere andre systemer (forventeligt ultimo 2022). Tillægget omfatter indkøb af tjenesteydelser om nødvendig videreudvikling af Notus-systemet i den mellemliggende periode, samt tjenesteydelser til transition fra Notus-systemet til dets erstatning(er).
De danske regioner og kommuner har i en længere årrække benyttet it-systemet "Fællessystem for Sygesikring" (Notus-systemet), i henhold til en række tidsubegrænsede kontrakter med DXC Technology Scandihealth A/S ("DXC").
Ved udbudsbekendtgørelse 2013/S 023-035810 udbød ordregiver en kontrakt om etablering og drift af nyt regionalt og kommunalt praksissystem ("Praksys-kontrakten"), der skulle udvikles til ordregiver. Udbuddet blev vundet af DXC, jf. bekendtgørelse 2014/S 063-107882.
Det var planen, at praksys-systemet skulle erstatte Notus-systemet. Ordregiver ville således blive ved med at benytte Notus-systemet, indtil praksys-systemet var klar.
I 2019 måtte ordregiver imidlertid opsige praksys-kontrakten, og arbejdet med færdiggørelse af praksys-systemet blev indstillet. Det medfører, at ordregiver har behov for fortsat brug af Notus-systemet i noget længere tid end oprindeligt forudsat. Ordregiver forventer, at erstatning for Notus-systemet kan være klar ultimo 2022. Den fortsatte brug af Notus-systemet omfattes af de eksisterende tidsubegrænsede aftaler, men udløser et behov for køb af yderligere tjenesteydelser.
Ordregiver har herefter til hensigt at indgå et tillæg med DXC, hvor ordregiver forpligter sig til at aftage tjenesteydelser vedrørende videreudvikling af Notus-systemet (så systemet kan holdes funktionsdygtigt til en erstatning er klar), samt tjenesteydelser vedrørende transition fra Notus-systemet til ordregivers nye system(er) til erstatning af Notus-systemet.
Ordregiver har behov for at aftage tjenesteydelser vedrørende videreudvikling af Notus-systemet, så systemet kan holdes funktionsdygtigt til en erstatning er klar, samt tjenesteydelser vedrørende transition fra Notus-systemet til ordregivers nye system(er) til erstatning af Notus-systemet. Ordregiver har til hensigt at indgå et tillæg med DXC herom, jf. pkt. II.2.4, der uddyber baggrunden herfor.
Det er ordregivers vurdering, at ordregiver ikke har noget rimeligt alternativ til at aftage disse videreudviklings- og transitionsydelser. Notus er et vigtigt landsdækkende system, der er specifikt udviklet til danske regioner og kommuners særlige behov i den danske praksissektor, og der findes p.t. intet umiddelbart brugbart alternativ. Dette understøttes af, at udviklingen af praksys-systemet (der også ville være landsdækkende) slog fejl.
Det er desuden ordregivers vurdering, at ydelserne omkring videreudvikling og transition alene kan udføres af DXC, idet der foreligger manglende konkurrence af tekniske årsager, jf. udbudslovens § 80, stk. 3, nr. 2. Udførelse af ydelserne forudsætter et dybtgående kendskab til legacy-systemet Notus, der ikke indehaves af andre end DXC, og ikke kan erhverves af andre i tide til at løse opgaven.
Dele af ydelserne kan endvidere kun udføres af DXC på grund af beskyttelse af eksklusive rettigheder, herunder intellektuelle ejendomsrettigheder, jf. udbudslovens § 80, stk. 3, nr. 3. DXC har således i henhold til eksisterende kontrakter bevaret de intellektuelle ejendomsrettigheder til Notus-systemet.
Vedr. pkt. I.1: Ordregiver er de 5 regioner i Danmark (Region Hovedstaden, Region Sjælland, Region Nordjylland, Region Midtjylland og Region Syddanmark), samt samtlige af Danmarks kommuner. De 5 regioner indkøber på egne vegne. KOMBIT A/S indkøber som indkøbscentral for samtlige af Danmarks kommuner, se http://www.kombit.dk/
Klage skal være indgivet inden udløb af de klagefrister, der er fastsat i lov om Klagenævnet for Udbud.
Ordregiver anvender proceduren i lov om Klagenævnet for Udbuds § 4, hvorfor underskrivelse af kontrakten vil afvente afholdelsen af en 10-dages standstill periode, regnet fra dagen efter den dag, hvor nærværende bekendtgørelse er blevet offentliggjort i Den Europæiske Unions Tidende.
Klage over, at ordregiver har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt.


Winner: DXC Technology Scandihealth A/S
Award value: 23000000